text: Условия за ползване на сайта Общи условия за ползване на услугите, регистрация и участие в игрите предлагани от fortegames.com I. Дефиниции При тълкуването и прилагане на настоящите Общи условия използваните термини и изрази ще имат следното значение: 1) "IP Адрес" ("IP address") е уникален идентификационен номер, асоцииращ устройство, Интернет страница или ресурс на потребителя, по начин, който позволява локализирането им в глобалната Интернет мрежа 2) "Интернет сайт" е съвкупност от интернет страници, с обща заглавна интернет страница, която се зарежда във вашия браузър 3) "Платформа" e съвкупност от идейни, програмни и графични решения, съставляваща цялостен продукт предоставящ достъпна среда на потребитля до възможностите на интернет пространството. 4) "Браузър" e компютърна програма, предоставяща възможност за пренос, обработка и визуализация на данни посредством различни типове протоколи за пренос на данни. 5) "Електронна препратка" е връзка, обозначена в определена Интернет страница, която позволява автоматизирано препращане към друга Интернет страница, информационен ресурс или обект чрез стандартизирани протоколи. 6) "Бъг" е слабост или неволна грешка в кода на продукта, която позволява на потребител да се облагодетелства по непозволен от играта начин или дейност и/или която пречи на сървърите, на екипа и/или на софтуера да изпълняват предвидените, заложени и очаквани задачи. 7) "Злоумишлени действия" са действия или бездействия, нарушаващи Интернет етиката или нанасящи вреди на лица, свързани към Интернет или асоциирани мрежи, изпращане на нежелана поща (непоискани търговски съобщения,spam) , реклама, препълване на каналите за съобщения (flood), получаване на достъп до ресурси с чужди права и пароли или непряко намесване в играта на друг потребител / чужд акаунт и всякакви злоумишлени действия спрямо друг потребител, използване на недостатъци в системите с цел собствена облага или добиване на информация (hack), извършване на действия, които могат да бъдат квалифицирани като промишлен шпионаж или саботаж, повреждане или разрушаване на системи или информационни масиви (crack), изпращане на "троянски коне" или предизвикване инсталация на вируси или системи за отдалечен контрол, смущаване нормалната работа на останалите потребители на Интернет и асоциираните мрежи,използването и недокладването на бъг, извършване на каквито и да е било действия, които могат да се квалифицират като престъпление или административно нарушение по българското законодателство или по друго приложимо право. 8) „Система” е устройство или система от свързани устройства и/или системен софтуер, което или някое от които е предназначено да съхранява, изпраща и/или получава електронни документи и/или електронна информация. 9) "Парола" е код от букви, цифри и знаци, който заедно с потребителското име индивидуализира потребителя, и който заедно с потребителското име служи за достъп до потребителския му профил. 10) "Потребителско име" е избран от потребителя комбинация от букви, цифри и знаци, посредством които той се индивидуализира в отношенията си с Изпълнителя. Потребителско име може да бъде и електронната поща, която потребителят е използвал при регистрацията си. 11) "Случайно събитие" е непредвидено към момента на сключването на договора обстоятелство от извънреден характер, което прави предоставянето на услугите обективно невъзможно. 12) "Уебсайт" е обособеното място в глобалната Интернет мрежа, достъпно чрез своя унифициран адрес (URL) по протокол HTTP или HTTPS и съдържащо файлове, програми, текст, звук, картина, изображение, хипервръзки или други материали и ресурси. 13) Fortegames е наименованието посредством ,което се предоставят информационни услуги и ресурси, описани в настоящите Общи условия 14) "Потребител" е всяко лице с право на регистрация съгласно Общите условия раздел III, което използва предоставяните услуги и/или ресурси осигурени от fortegames. 15) "Сървър" е устройство или система от свързани устройства, на което или на някое от които е инсталиран системен софтуер за изпълняване на задачи във връзка със съхраняване, обработка, приемане или предаване на информация. 16) "Акаунт" е съвкупността от данните, които потребителят предоставя при регистрация, чрез които той се идентифицира уникално в системата, като в него се включват и всички придобити при и/или по повод на участието на потребителя в игрите виртуални точки или други виртуални благини. 17) "Множество профили" представлява регистрацията на повече от един акаунт от един потребител. 18) "Ботове" се наричат автоматизирани скриптове под всякаква форма, симулиращи активност в даден акаунт (като в това число не влизат автоматизираните скриптове на играта, в случаите когато играта позволява игра срещу компютър). 19) "Честна игра" е участие в игра на потребител в която той не извършва умишлени действия да саботира играта, или всеки друг метод не споменат тук, но водещ до същите последствия , с които може да предизвиквика загуба или победа за себе си или своят отбор, а е игра в която той играе спрямо своите възможности и шанса който получава. 20) Fortegames е собственост на Форте Софт ООД, дружество с ограничена отговорност, учредено и съществуващо съгласно законите на Република България, със седалище и адрес на управление в България, област Варна, община Варна, гр. Варна 9021 ,р-н Аспарухово, м-т Зеленика п.к.8, вписано в Търговския регистър при Агенцията по вписванията с ЕИК 148131220 , номер по ЗДДС: BG148131220 ,наричано по-долу Администратор II. Oбщи разпоредби 1) Настоящите Общи условия са изготвени на основание чл. 298 от Търговския закон и представляват общи условия по смисъла на чл. 298. 2) С извършването на регистрация на сайта fortegames.com всеки потребител заявява, че се е запознал, че разбира, че не оспорва и че приема в пълен обем всяко и всички от посочените по-долу разпоредби на тези Общи условия за ползване. 3) Настоящите Общи условия са изготвени от Администратора и могат да бъдат изменяни и/или допълвани единствено (а) по взаимно съгласие на потребителя и Администратора, изразено в писмена форма, или (б) едностранно от Администратора. В случая по б. (а) изменението има сила и действие единствено в отношенията между Администратора и съответния потребител и не се прилага спрямо останалите потребители. В случая по б. (б) изменението влиза в сила спрямо всички регистрирани потребители след изтичането на 7 (седем) дена от публикуването на съответното изменение на сайта fortegames.com. 4) Всички спорове и искове, свързани с ползването на сайта fortegames.com и/или на игри предоставени от fortegames на трети лица , възникнали между потребител при и/или по повод на тези Общи условия, включително споровете, породени или отнасящи се до тяхното тълкуване, недействителност, изпълнение или прекратяване на отношенията между Потребителя и Администратора, както и споровете за попълване на празноти в Общите условия или приспособяването им към нововъзникнали обстоятелства, ще бъдат разрешавани от Търговския арбитражен съд при Националната юридическа фондация, гр. София съобразно с неговия Правилник за дела, основани на арбитражни споразумения. 5) Спрямо настоящите Общи условия се прилага българското право. III. Условия за регистрация 1)Право на регистрация в страницата fortegames.com имат:( 1.1 )физически лица, които са навършили 18 години (съответно – са навършили пълнолетие по силата на законите на държавата, чиито граждани са тези лица и от която се осъществява достъп до страницата fortegames.com), и само при условия, че тези лица не са поставени под запрещение и/или чиято дееспособност не е ограничена по някакъв друг начин; и( 1.2 )юридически лица, които не са неплатежоспособни и спрямо които не е открито производство по несъстоятелност съгласно разпоредбите на правото на държавата, в която е учредено съответното юридическо лице. 2)Лица, които не отговарят на горните условия, нямат право на регистрация в страницата fortegames.com. С извършването на регистрация в страницата fortegames.com всеки потребител заявява, че отговаря на посочените в т. 1 (1.1), съответно – (1.2) условия. В случай, че Администраторът впоследствие установи, че декларацията на потребителя по смисъла на предходното изречение не отговаря на условията за регистрация, Администраторът има право, без да е необходимо каквото и да е предварително уведомление до потребителя, да заличи регистрацията и съответния акаунт и да отнеме всички натрупани към съответния момент виртуални точки , вип статус или друго виртуални благини, свързани с акаунта на този потребител. 3)В случай, че се регистрира юридическо лице, регистрацията следва да се извършва единствено и само от лицата, които го представляват по закон. В случай, че лице, различно от посочените в предходното изречение, то задълженията, свързани с регистрацията, възникват за това лице в качеството му на физическо лице. 4)В случай, че сте родител, който упражнява родителски права, и/или настойник или попечител и/или според правото на държавата, чийто гражданин сте, осъществявате друга форма на опека над такова лице, и предоставяте съгласие за регистрация на Вашето дете или намиращото се под Ваши грижи и отговорност лице, то с регистрацията си Вие в качеството си на техен законен представител се съгласявате разпоредбите на тези Общи условия за ползване да се прилагат както спрямо Вас, така и спрямо тези лица в случаите, в които тези лица ползват тази страница (независимо дали със или без Вашето изрично знание, съгласие и непротивопоставяне). За целите на отношенията Ви с Администратора на страницата fortegames.com и екипа на fortegames.com се счита, че всяко ползване на страницата от такива лица се извършва с Вашето изрично знание, съгласие и непротивопоставяне. За „изрично знание, съгласие и непротивопоставяне” се приемат и всички онези случаи, в които Вие с действията си и/или бездействията си сте създали обективни и субективни предпоставки за това лицата, намиращи се под Ваша грижа и отговорност и лицата, чийто законен представител сте Вие, да могат да осъществят фактически достъп до страницата fortegames.com. 5)В случай, че сте родител, който упражнява родителски права, и/или настойник или попечител и/или според правото на държавата, чийто гражданин сте, осъществявате друга форма на опека над такова лице, и предоставяте съгласие за регистрация на Вашето дете или намиращото се под Ваши грижи и отговорност лице, то с регистрацията си Вие се считате за надлежно уведомен от екипа на fortegames.com, че част от съдържанието на страницата е възможно да е неподходящо и/или да се окаже неподходящо за Вашето дете и/или лицата, намиращи се под Ваши грижа и отговорност. Тъй като достъпът до такива части, както и преценката за това дали дадено съдържание е подходящо или не за намиращите се под Ваши грижи лица, не могат да бъдат контролирани от Администратора и/или екипа на fortegames.com, ние не можем да поемем каквато и да е отговорност за евентуално произтичащи от достъпа до такива части материални и нематериални вреди за Вас и за лицето, което се намира под Вашите грижа и отговорност. 6)Потребителят се задължава да проверява периодично, но при всички случаи не по-рядко от един път седмично дали настоящите Общи условия за ползване са изменени и/или допълнени. В случай, че част от тези условия бъде променена и/или допълнена и потребителят не е съгласен с нея, той е длъжен да уведоми за това незабавно и писмено администраторите на страницата или да заличи незабавно своята регистрация и своя акаунт, като поеме за своя сметка всички свързани с това евентуални неблагоприятни последици, които възникват за него (вкл. евентуалната загуба на виртуални и/или реални парични средства). В случай, че потребителят не е уведомил писмено администратора за несъгласието си и/или не е заличил своята регистрация и своя акаунт, се счита, че потребителят е съгласен изцяло с изменението и/или допълнението на Общите условия за ползване. 7)Регистрацията в страницата fortegames.com и прекратяването й са доброволни (с изключение на случаите на принудително прекратяване със санкционен характер описани в Общите условия) и зависят само и единствено от волята на съответния потребител. 8)Регистрацията в страницата fortegames.com е безплатна. Единственото условие е да отговаряте на критериите за потребител по смисъла на настоящите Общи условия и да заявите пълното и безусловно приемане на настоящите Общи условия. 9)В процеса на регистрация потребителят задължително попълва формуляр за регистрация с минимално необходимо и незадължителносъдържание. Правилното попълване на минимално необходимото съдържание е предпоставка за успешно извършване на регистрацията на съответния потребител. Попълването на полетата с незадължително съдържание се извършва по желание и според собствената и независима преценка на потребителя. 10)С регистрацията си в страницата fortegames.com всеки потребител заявява, че е съгласен и не възразява с предоставянето и обработката на личните данни, които е предоставил в процеса на регистрация, или които ще предостави впоследствие – в хода на използване на услугите, предоставяни на страницата fortegames.com. 11)Всички данни, които предоставя всяко лице при регистрацията си, се считат за пълни и верни до установяването на противното. Всяко лице, извършило регистрация в fortegames, носи отговорност за верността и пълнотата на личните и другите данни, които предоставя във връзка с регистрацията си. Администраторът си запазва правото да редактира информацията предоставена от потребител и/или да блокира или изтрие акаунт без предраварително предупреждение , по собствената му и независима преценка в случаите когато данните за акаунта или действията на потребител притежаващ даденият акаунт извършени в игра или на сайта противоречат на правилата на настоящите Общи условия и/или добрите нрави. 12)От данните, предоставени от потребителя в процеса на регистрация, видимо за останалите регистрирани потребители ще бъдат всички данни от профила на съответния потребител, с изключение на адреса на неговата електронна поща и всяка друга информация, заличена от Администраторът, както и такава , която потребителят е изрично е посочил, че не желае да споделя посредством дадените възможности на сайта. 13)Потребителят има право по всяко време да променя и актуализира личната информация, която е посочил за целите на съставяне на своя профил и която е достъпна за промяна през сайта или директно в игрите. Правото на потребителя да извършва такива промени се прилага при аналогично прилагане на изискванията, посочени по-горе ( включително, но и не само : относно достоверност на данните, наличие на минимално необходима информация и прочие данни). 14)С извършването на регистрация на страницата fortegames.com всеки потребител заявява, декларира и се задължава (14.1) да не разпространява и публикува на сайта снимки и всякакви други изображения и текстови материали с чужди авторски права, както и с други защитени от закона права на трети лица, без изричното съгласие от притежателят на тези права. (14.2) да не разпространява и публикувате на сайта снимки и всякакви други изображения в които присъстват трети лица, които не са дали изрично своето съгласие за това. (14.3) да не разпространява съдържание, което е обидно, накърняващо добрите нрави, недостойно, порнографско, насилствено,агресивно, неприлично, провокира към омраза и нетърпимост ,внушаващи етническа,религиозна,расова,политическа,национална нетърпимост или всяка форма на насилие или по друг начин нарушаващо законови разпоредби и/или защитени права и правни интереси на други лица; (14.4) да не разпространявате и публикувате на сайта снимки и всякакви други изображения и текстови материали съдържащи конфиденциална информация или такава засягаща интересите на трети страни незавсимо дали тя е вярна,невярна или подвеждаща. (14.5) да не разпространявате и публикувате на сайта снимки и всякакви други изображения и текстови материали които могат да увредят умственото, физическото или моралното развитие на малолетните и непълнолетните или каквото и да е друго съдържание неподходящо за лица под 18-годишна възраст. (14.6) че само той носи пълна отговорност за публикуваните от него снимки (изображения) и всякакви други материали на сайта (14.7) че лично ще се запознаете и ще спазвате условията за ползване на чата в игрите от тук http://fortegames.com/gprivacy.php (14.8) регистирайки се в сайта, не желае да получава фактура за плащанията си към услугите на сайта и разбира и приема , че виртуалните пари в игрите са само за игрите и не се обръщат в реални. 15) Забранена е да регистрирате потребителски имена близки по значение до тези използвани от администраторите и модераторите на сайта (като например всички имена производни или близки по значение до admin, moderator, support и други не упоменати тук , но приети като такива за служебни) или други имена, чрез които се представяте като упълномощени лица от сайта, докато реално на вас не са ви предоставени такива права. В случай, че регистрирате такива, акаунта ви може да бъде изтрит без предупреждение, като всички виртуални точки, вип статуси и виртуални благинки закупени от вас ще бъдат отнети. ІV. Потребителски профил 1) Всеки потребител при регистрация в уебсайта получава потребителски профил (акаунт), като един потребител има право да притежава само един потребителски профил. За собственик на профила се счита собственикът и/или титулярът на електронната поща, използвана при регистрацията на съответния потребител. Всякакви други договорки (писмени или устни ) нямат обвързващо действие спрямо екипа на fortegames. 2) Потребителското име представлява уникален код от букви, цифри и знаци, посредством които потребителят се индивидуализира при ползването на Услугите. Fortegames не проверява и не носи отговорност за истинността на потребителското име, за това дали то засяга права на трети лица и в частност право на име или други лични права, право на търговско наименование (фирма), право на запазена марка или други права на интелектуална собственост 3) Паролата представлява код от букви, цифри и знаци, който заедно с потребителското име служи за достъп до потребителския му профил. Потребителят се задължава да не прави достояние на трети лица паролата си и носи отговорност за това да създаде всички необходими условия при полагането на високи стандарти за сигурност на информацията за това трети лица да не могат да осъществяват неоправомощен достъп до неговата парола и до страницата fortegames.com, използвайки неговия акаунт. С цел избягването на недоразумения се постановява, че екипът на fortegames не носи каквато и да е отговорност, свързана с неправомерно осъществяване на достъп до Вашия акаунт от лица, различни от Вас и без Вашето изрично съгласие за това, вкл. и в случаите, в които в резултат на този неоторизиран достъпът Вашият акаунт е съществено променен, изтрит или заличен по друг начин, или ако натрупаните до момента печалби бъдат използвани от лицето без право на достъп за цели, различни от Вашите. 4) Администраторът не носи отговорност, ако някой узнае потребителското име и/или паролата на някой потребител и го използва за да вземе информация, промени или изтрие профила на този потребител. В допълнение Администраторът не носи отговорност към потребителите във връзка с преки, непреки, случайни вреди, включващи, но без да се ограничават само до, вреди вследствие на загуба на печалби, добра воля, пропуснати ползи, загуба на данни или други загуби като резултат от: (4.1) ползването или невъзможността да ползвате услугите на сайта (4.2)изказвания или действия, на които и да е било трети лица във връзка с услугите на сайта (14.3) всеки друг въпрос, свързан с услугите, предлагани на сайта V. Интелектуална собственост 1) Всички игри, услуги, предлагани на сайта ( включително начин на изработка ,функциониране, външен вид, дизайн, source код ) са защитени обекти на авторското право и сродните му права. Потребителите могат да копират части от съдържанието единствено и само за тяхна лична употреба и само доколкото по този начин не се нарушават авторските права и защитените марки и търговски знаци, поместени на страницата fortegames.com. Забранява се съхраняването на части от страницата без предварителното писмено съгласие на администратора, независимо от формата, в която се извършва това съхраняване. 2) Използването на лого, търговски марки и други знаци на сайта са собственост на Fortegames или се извършва с изричното съгласие на собствениците на тези търговски марки, лого и знаци. Забранява се на потребителите да извършват каквито и да е действия, които могат да доведат до нарушаване на правата на интелектуална собственост, свързани с тези търговски марки, лого и знаци. В частност с цел избягването на недоразумения се постановява изрично, че предоставянето на възможност за ползване на страницата и съдържанието й от потребителите не представлява каквото и да е оправомощаване или лицензия да се ползват търговските марки, лого и знаци, поместени на нея. 3) С разполагането на всяко Потребителско съдържание на Уебсайта потребителят се съгласява и предоставя на Администратора правото да визуализира публикуваното съдържание в Потребителски профили, създадени от други потребители, както и да използва по своя преценка графични изображения, рекламни формати и други при оформянето на страниците от Уебсайта , на които се визуализира Потребителското съдържание 4) Всякакви опити за модификация съдържанието на сайта от страна на потребителите са строго забранени. Под модификации се разбира потребителите да поместват на сайта съдържание, което не е необходимо за целите на регистрацията и не е било предварително одобрено от Администратора и/или да променят правилата за участие в игрите, включително и чрез предлагането на залози, които не са незначителни по смисъла на Закона за хазарта и в този смисъл са забранени всякакви действия или бездействия на потребителите, които могат да доведат до каквато и да е промяна на изцяло нехазартния характер на игрите, предлагани на страницата fortegames.com. 5) Регистрираният потребител е единствено отговорен за законността на потребителското съдържание, което публикува или прави достъпно чрез ползването на Услугите на Уебсайта, както и за действията си по публикуването му и за последствията от това публикуване 6) Потребителите на Fortegames.com могат да получат достъп до сайта от сайтове на трети страни по интернет чрез директно вграждане на игрите или по друг начин. Сайтове на трети страни не са под надзор или контрол на Fortegames, поради което Fortegames не носи отговорност за съдържанието на уебсайтовете на трети страни и всички техни представителства и не носи отговорност или дава гаранции по отношение сигурността на информацията им от всеки вид. Fortegames не носи отговорност за всякакви щети, възникнали на сайтове на трети страни, в следствие на използването на приложения (игри) от сайта.Fortegames си запазва правото да спира достъпа до игрите на сайтове на трети страни, за които прецени. 7)Страницата fortegames.com може да съдържа линкове към други интернет-страници, както и други интернет-страници могат да съдържат линкове към страницата fortegames.com. Тези други страници не се намират под контрола на Администратора и екипа на fortegames.com, поради което Администраторът не може да поеме каквато и да е отговорност за сигурността на функционирането и защитата на личните данни, които предлагат тези други страници. Посещаването на тези други страници чрез евентуални линкове на страницата fortegames.com се извършва изцяло на отговорност и риск на всеки отделен потребител VI. Участие в игри и турнири 1)С успешната си регистрация всеки потребител получава правото да ползва услугите, предлагани на страницата. Основната част от съдържанието на сайта представлява предлагането на развлекателни игри. В зависимост от типа на играта , те може да се играят индивидуално, индивидуално срещу компютър, както и между двама или повече потребители или организирани първенства и турнири, в които да участват потребители или компютър (ако играта позволява това). Следователно при успешната регистрация възниква абстрактното право на всеки потребител да участва в игрите и/или турнирите, предлагани на страницата fortegames.com. Въз основа на упражняването на това абстрактно право и в резултат на участието на всеки отделен потребител в конкретни игри и/или турнири, предлагани на страницата fortegames.com, в полза на отделните потребители могат да възникнат и други права и задължения – съгласно условията за участие в съответните игри и/или турнири и както е описано най-общо в тези Общи условия. 2) Игрите, предлагани за ползване на сайта fortegames.com, не представляват "хазартни игри" по смисъла на Закона за хазарта. Всички игри, които се предлагат за ползване на страницата fortegames.com, служат за отдих и развлечение, демонстрация на сръчност и умения или са с познавателна цел, макар и използването им по желание на потребителя да изисква заплащане (предоставянето на залог) или обичайно да се подразбира, че загубилият потребител следва да поеме разноските за играта, тъй като залогът и спечеленото от една игра са незначителни. 3) Участието в игрите на страницата fortegames.com може да бъде със или без даването на залог от страна на потребителя, като това зависи от конкретната игра. Размерът на залога за участие във всяка отделна игра при всички случаи следва да е незначителен по смисъла на Закона за хазарта. В съответствие с това, в случай, че потребителят предпочете да даде залог за участието си в дадена игра или турнир, размерът на залога за участие във всяка отделна игра във всеки отделен случай не може да надхвърля равностойността на 5 лв. (пет лева) без ДДС. 4) Всички игри с точки , игри със залози на страницата fortegames.com се извършват единствено и само с виртуални точки. Виртуалните точки не представляват платежно средство по смисъла на действащото право, а са само виртуален еквивалент на средствата, които плаща за ползването на услугите на страницата всеки потребител. Всеки потребител, който желае да участва в игри и/или турнири, давайки залог за това, следва да закупи съответно необходимия брой виртуални точки, ако съответната игра позволява това. Виртуалните точки не подлежат на олихвяване , независимо от периода, в който стоят, без да се използват от даден потребител. Виртуалните точки , както и други вируални благини ( вип статус и прочи) ,могат да бъдат закупени само чрез предоставените системи за разплащане описани на сайта или вътре в съответните игри. 5) Методите за извършване на плащанията са поместени на страницата fortegames.com или в самите игри и могат да бъдат изменяни от време на време едностранно от Администратора, като всяко такова изменение влиза в сила и става обвързващо за потребителите незабавно. 6 )Спечелените от даден потребител виртуални точки не могат да бъдат осребрявани и/или обратно изкупувани от Администратора и/или продавани на други потребители и трети лица. При установено продаване на точки или опит за продаване, размяна, замяна и/или всеки друг тип прехвърляне на точки не упоменат тук,но нарушаващ правилата за честна игра, от един потребител към друг такъв или трето лице, съответните точки ще бъдат конфискувани. Като наказание ще бъде прилагана санкция за конфискуване на всички точки на единият или двата и повече акаунта участващи в споразумението помежду си. По преценка на Администратора могат да бъдат изтрити или блокирани както акаунта извършващ продажбата и/или този извършващ покупката, като загубят всички притежавани от тях точки, така и всички свързани акаунти към тези които са извършили съответното нарушение. Под свързани акаунти се разбира такива акаунти, които се притежават, оперирират, използват или по всеки друг начин,не упоменат тук , но приет като такъв от Администратора, са свързани с лицето/лицата извършващи нарушението. При налагане на описаната/ти по-горе санкция/и, Администратора не дължи никаква компенсация на нито една от страните. Също така всяко споразумение извършено между потребители и/или трети лица не е обвързващо спрямо Администратора. Виртуалните точки на даден потребител не представляват ликвидно и изискуемо вземане спрямо fortegames.com 7)Администраторът не носи отговорност, ако вследствие на неправилно въвеждане на данните за извършване на паричните преводи, плащанията, извършени от даден потребител, не достигнат до сметките на Администратора и вследствие на това сметката на този потребител не могат да бъдат кредитирани със съответния брой виртуални точки или не е получил съответните виртуални благини ( вип статус или др). Поради факта, че плащанията се извършват чрез системи за разплащане, които се намират извън контрола на Администратора, е възможно между момента на извършване на плащането от страна на потребителя до момента на получаване на съответната сума от Администратора и последващото кредитиране на сметката на потребителя със съответния брой точки да мине известно време, чиято продължителност не може да бъде предвидена. Във връзка с това Администраторът не може да бъде държан отговорен за евентуални забавяния по смисъла на предходното изречение, независимо че в периода между момента на извършване на плащането и момента на заверяване на сметката на потребителя със съответния брой виртуални точки или други благини ( вип статус и пр.) потребителят няма да бъде в състояние да ги използва. 8)Заплатените суми не подлежат на възстановяване в брой в полза на потребителя. При наказание на потребител заради игра и/или поведение и/или практики, несъобразени с тези Общи условия или текущите правила Администраторът не е задължен да прехвърля виртуални благини ( точки, вип статус и прочие) от акаунта на санкционирания потребител на нов акаунт, или пък да компенсира по някакъв начин на собственика на акаунта асоциирани с този акаунт 9) При провеждане на състезания и/или турнири в някои от игрите е възможно обявяването на награден фонд. Този награден фонд се формира от виртуалните точки, които всеки потребител е предоставил като залог за участието си в турнира. Наградният фонд се разпределя между класираните на първите няколко места потребители, като точните условия се описват в правилата за провеждане на съответния турнир. Участие в турнири имат само регистрирани потребители с право на регистрация съгласно тези Общи условия. 10) Виртуалните точки могат да бъдат прехвърляни от един на друг потребител, само и единствено с предварителното писмено съгласие на Администратора или в случай, че съответнта игра има такава опция изрично упомената в нея. VI. Права и задължения на потребителя 1) Потребителят сам осигурява необходимото му за ползването на ПРИЛОЖЕНИЕТО клиентско оборудване (крайни устройства за достъп до Интернет), достъп до Интернет и други. 2) Потребителят има право на достъп до игрите, при спазване на условията и изискванията за достъп, определени от Общите условия 3) Потребителят се задължава при ползване на игрите : 3.1) да не извършва злоумишлени действия по смисъла на настоящите Общи условия. 3.2) да не използва Множество профили. Такова действие се наказва с блокирането и заличаването на всички акаунти без предупреждение. Всички натрупани виртуални точки, вип статус и/или виртуални благини се отнемат от потребителя, без за това да му се дължи каквото и да е обезщетение. Наказанията при нарушаването на това правило се прилагат независимо дали акаунтите се използват ефективно от регистриралия ги потребител, или не. Забранено е и влизането на един потребител едновременно през сайта fortegames.com и през партньорските сайтове ( сайтове в които са разположени игрите) 3.3) в случаите когато реши да размени или прехвърли свои акаунт към друг потребител да уведоми Аднистратора или екипа на сайта в писмена форма. Всяко следващо влизане в старият акаунт на потребител , който е поел нов такъе се счита за използване на Множество профили и е наказуемо според текущите правила. Потребители, които участват в подобна размяна/подаряване на акаунт/и, сами носят отговорност за произтичащи от това действия, недоразумения и проблеми и екипът ни не се ангажира с разрешаването им или взимане на административно становище по въпроса 3.4.) да не се представя за друго лице или за представител на юридическо лице или група хора, които не е оправомощен да представлява, или по друг начин да заблуждава трети лица относно самоличността си или принадлежността си към определена група хора. 3.5) да не накърнява личното достойноство на другите потребители на ПРИЛОЖЕНИЕТО и да не ги дискриминира на база възрастова, религиозна, етническа, политическа, полова, сексуална или друга основа, както и да не подбужда нарушаване на законодателството на Република България. 3.6) ако открие бъг в играта е длъжен незабавно да преустанови използването на този бъг, да не разгласява съществуването му и да уведоми незабавно Администратора за това, като посочи въпросния бъг и възможните му негативни ефекти. За изпозлването и недокладването на бъг, потребителят се наказва с изтриване на акаунта и отнемане на всички налични към съответния момент виртуални точки, виртуали ВИП статус и/или виртуални благини. При открит начин за заобикаляне на системата, при умишлен опит за затрудняване на работата на сървърите, както и при опит за манипулиране на кодовете на играта, нарушителят се наказва с изтриване на акаунта 3.7) да не влиза в чужд акаунт без знанието на собственика. В случайте на такова влизане или непряко намесване в играта на друг потребител / чужд акаунт и всякакви злоумишлени действия спрямо друг потребител, нарушителят се наказва с изтриване на акаунта и отнемане на всички налични към съответния момент виртуални точки, виртуален вип статус и виртуални благини. 3.8) да не използва ботове и/или скриптове. Всяко използване на такива средстав е строго забранено и се наказва с изтриване на акаунта и отнемане на всички налични към съответния момент виртуални благини (точки, вип статус и пр.) 3.9) да не използва каквито и да било похвати за да получи конфиденциална информация от други потребители, като пароли, различни видове кодове и всеки друг вид информация, до която нормално не би трябвало да имат достъп; Обидни и нецензурни потребителски имена; Обидни, нецензурни, рекламни аватари;Обиди и заплахи от страна на потребителите към екипа на играта или други потребители 3.10) да не засяга интересите на Fortegames , като предлага услуга която Fortegames предлага ,или е със същият резултат при едни или други условия , получавайки облага за себе си и/или други трети лица. 4) Всякакъв вид обиди , изнудване, заплахи и/или дискриминационни изказвания, които се отправят от и/или към потребители и Администратора или екипа на fortegames са строго забранени, независимо от вида, мястото, и времето по което са отправени. Насилствено поведение към друг потребител да изтрие акаунта си , игри с един акаунт, извършване на игра с друг акаунт, споделяне на парола или подтикване към нарушение на правилата на сайта е забранено. 5) Потребителите нямат право да осъществяват рекламна дейност на сайта, както и в игрите, независимо дали това се извършва под формата на реклами в чата, в потребителските имена, под формата на текст, банери, линкове, картинки, аватари,при обмяната на съобщения между потребителите и др. и независимо дали се извършва със съгласието на рекламираното лице (собственика на рекламираната марка) или не. Всякакъв тип реклама, спам и нежелани писма са забранени 6) Всяко установено от Администратора нарушение на забраните по този раздел се наказва с изтриване на акаунта на потребителя, извършил нарушението, и отнемане на всички налични към съответния момент виртуални благини (точки, вип статус и др.), асоциирани с този акаунт. Като по-лека мярка, по преценка на администратор, може да се наложи намаляване на рейтинга за игра/игри, намаляване на виртуалните точки, срока на действие на вип статуса и/или намаляване и/или пълно премахване на получените виртулни благини. В допълнение на това Администраторът има право да получи от нарушителя обезщетение за всички други вреди, които е претърпял вследствие на съответното нарушение ( включително и за всички евентуално наложени му глоби и санкции от компетентните български власти ) 7) Вие като потребител се съгласявате и признавате, че сте единственият отговорен за формата,съдръжанието и точността на материалите и съобщенията които публикувате в сайта или изпращате до други потребители, когато ползвате услугите предоставени от сайта. 8) Потребителят се задължава редовно да проверява за промени в настоящите Общи условия. В случай на несъгласие с тях или с част от тях, той се задължава да прекрати преустанови използването на игрите и да се откаже от настоящите Общи условия посредством изтриване на акаунта си. VI. Права и задължения на Fortegames 1) Fortegames няма задължението и обективната възможност да контролира начина, по който потребителят използва сайта и игрите, като не носи отговорност за дейността на потребителя във връзка с използване на сайта и игрите. Fortegames няма задължението да извършва наблюдение на информацията, съхранявана на сървърите си, нито да търси факти и обстоятелства, указващи извършването на неправомерна дейност от страна на потребителя посредством ползването на сайта и игрите. 2) В случай, че потребителят не използва сайта и игрите в период от 90 дни, Fortegames има право, но не и задължение, едностранно да се откаже от договореното с потребителят в текущите Обищи условия и/или да спре достъп му до сайта и игрите, да прекрати регистрацията му и/или да изтрие от сървърите си цялото разположено от него Потребителско съдържание 3) Fortegames има правото да поставя на всяка от страниците на сайта и в игрите електронни препратки, рекламни банери и други рекламни форми за стоки и услуги, предлагани от Fortegames или трети лица, както и електронни препратки и рекламни банери, сочещи към уебсайтове, намиращи се извън контрола на Fortegames. Fortegames не носи отговорност за съдържанието, верността и законосъобразността на подобни Интернет страници или ресурси, както и на услуги или ресурси, които са станали достояние на потребителя при ползването на сайта и/или игрите, както и за съдържанието, верността и законосъобразността на информацията в изпращаните и получаваните от потребителите електронни текстови съобщения и в публикуваните от тях коментари. 4) Fortegames има право да изпраща непоискани търговски съобщения до потребителя, включително чрез системата за размяна електронни съобщения между потребители, инкорпорирана в сайта или/и игрите, с цел да предложи информация и реклами относно свои собствени или оферирани от други търговски дружества стоки и/или услуги, да прави запитвания по най-различни въпроси, да провежда анкети и други. С приемането на настоящите Общи условия потребителят се съгласява да получава непоискани търговски съобщения от Fortegames. 5) Fortegames има право по своя преценка и без отправяне на предупреждение да спира достъпа на потребителя до сайта или/и игрите, както и да ограничава временно достъпа на потребителя до сайта/игрите или на отделни части от него. 6) Fortegames има право по своя преценка и без отправяне на предупреждение да спира достъпа до и/или да премахва Потребителско съдържание , да променя рейтинга, виртуалните точки, срока на валидност на вип статуса, броя игри, броя победи, загуби и всякакви други величини обвързани с действията на потребителя в сайта или игрите, особено в случаи на опити за измама (в това число, но не само, използването на нечестни, непочетенни и/или други методи с цел манипулация на резултатите в сайта или игрите) и/или нарушаване на настоящите Общи условия , добрите нрави или други приложими норми. VII. Ограничаване на отговорността 1) Администраторът на fortegames.com не може да даде гаранция, че услугите, които се предлагат на страницата fortegames.com, по всяко време ще: 1.1)отговарят на изисквания и субективните очаквания на всеки отделен потребител за съдържанието на страницата fortegames.com и услугите, предлагани там. 1.2)бъдат постоянни, навременни, надеждни и сигурни и ще функционират 24 часа на ден, 7 дена в седмицата, без да бъдат допускани технически и човешки грешки. 1.3)дават винаги точни и надеждни резултати. 2) Администраторът на сайта също така не може и не се ангажира с участие във взаимотношенията потребител-потребител, както и не упражнява контрол върху поведението и държанието на потребителите в сайта. В случай на възникване на спор между двама или повече потребители, Вие освобождавате сайтът fortegames.com (както и всички негови служители и агенти) от претенции, искове или възстановяване на щети (фактически или последствени, директни или индеректни) от всякакъв характер, знайни и незнайни, разкрити или неразкрите, подозирани или неподозирани, произтичащи от или по какъвто и да е начин свързани с подобни спорове и спорове или проблеми свързани със забрана за чат за определен период от време (дни,седмици или месеци) или от изтриването на акаунт без право на възстановяване. 3) Администраторът също така ние няма задължението да контролира съдържанието и съобщенията предоставени от нашите потребители за нас или към други потребители и не гарантира за точноста, цялостта или качеството на това съдържание. Впредвид това вие разбирате и приемате, че като използвате услугите на сайта, може да видите съдържание и съобщения, които са обидни, неприлични, противоречиви, не отговарящи на добрите обноски. 4) Участието на администраторите, модераторите и всички служители на fortegames.com при санкционирането на потребители, чрез забрана на акаунтът, изтриване на профил или част от съдържанието на профил или други методи за налагане на санкции е напълно доброволно и не задължително. 5) С регистрацията на потребител в страницата fortegames.com не води до възникването на някакво специално отношение между този потребител и Администратора. Потребителите се съгласяват изрично, че Администраторът няма контрол и няма задължението да осъществява такъв контрол върху това : 5.1) кои потребители осъществяват достъп до страницата; 5.2) до какво съдържание осъществява достъп чрез страницата всеки отделен потребител; (в) как потребителите интерпретират и схващат съдържанието на страницата, до което имат достъп и/или (г) какви действия или бездействия може да предприеме всеки отделен потребител в резултат от досега си със страницата и нейното съдържание. Поради това Администраторът не може да бъде държан отговорен за каквито и да е неблагоприятни последици, евентуално възникнали в тежест на един и/или повече потребители вследствие на осъществяването от тяхна страна на достъп до страницата и използване на услугите, предлагани там. 3)Услугите, съдържанието, страницата и софтуер от всякакъв вид се предлагат на потребителите във вида, в който се намират към съответния момент, без да се поемат каквито и да е гаранции – било изрично, било с конклудентни действия – относно пригодността им за ползване, функционалната им годност с оглед на целите на всеки отделен потребител. 4)Администраторът ограничава в пълния обем, допустим от приложимото право, отговорността си за точността, надеждността, достъпността, всеобхватността, законността или оперативността на материалите и/или услугите, предлагани на страницата fortegames.com. Използвайки страницата, всеки потребител разбира, че Администраторът не носи отговорност за евентуални увреждания вследствие на (а) използването на страницата; (б) сваляне на информация, съдържаща се на страницата; (в) неоправомощено използване на изображения, информация или данни от страна на качване и/или свалянето на тези обекти на или от страницата от страна на други потребители; (г) временната или постоянна невъзможност за достъп до съдържанието на страницата, вкл., но не само, поради наличието на вируси, троянски коне или други подобни паразитни програми с деструктивен характер. 5)Потребителите на страницата могат да осъществяват чрез достъпа си до нея достъп и до други интернет-страници. Тези други страници не се намират под контрола на Администратора и/или страницата fortegames.com. Освен ако изрично е указано противното, нито Администраторът, нито екипът на страницата fortegames.com гарантират и декларират каквито и да е факти и обстоятелства по отношение на тези други страници, вкл. и по отношение на сигурността на информацията и нейния характер VIII. Други условия 1)Ако някоя от разпоредбите на тези Общи условия бъде обявена за недействителна или неподлежаща на принудително изпълнение от компетентен съд, арбитраж или друг компетентен орган, останалите разпоредби на Общите условия, както и възникналите въз основа на тези останали разпоредби права и задължения на страните, запазват действието си. Недействителните или неподлежащите на принудително изпълнение разпоредби се считат неписани в тези Общи условия и следва да бъдат заместени от Страните по добросъвестен начин от действителни, приложими и взаимно приемливи разпоредби, чието действие постига максимално близък икономически резултат до този на недействителните или неподлежащите на принудително изпълнение разпоредби. 2)Неупражняването или забавата на Администратора при упражняване на негово право, право при неизпълнение, преценка, съгласие или друго право съгласно тези Общи условия, не съставлява отказ от, и не накърнява, същото или което и да е друго негово право. Еднократното или частично упражняване на такова право не прегражда възможността за бъдещото или пълното му упражняване и не съставлява отказ от друго право по тези Общи условия. Всички откази от права или съгласия от страна на Администратора, давани по тези Общи условия трябва да бъдат в писмена форма. 3)Настоящите Общи условия пораждат действие и обвързват страните по него, техните частни и универсални правоприемници. Независимо от предходното изречение, никоя от страните няма право да прехвърля каквато и да е част от задълженията си по настоящите Общи условия без предварителното писмено съгласие на другата страна. Настоящата разпоредба не може да се тълкува и прилага по начин, който ограничава възможността на Администратора да прехвърля права и задължения на свързано с него лице, ако това се налага или е продиктувано от съображения за удобство. 4) Настоящите Общи условия са изготвени на 20.03.2011 г. 5) Последна актуализация на 08.11.2013 г. loading...


source: fineweb

text: днес утре екстра премиери - Нико 2: Семейни афери Втората част от анимационната поредица ( първата се казваше Нико и пътят към звездите и беше наистина добра) е най-добрият европейски ... - Отбранителна линия Когато за сценария се е грижил Силвестър Сталоун, а в главната роля са английският акцент и напомпани мускули на Джейсън Стейтъм, ... интервюта - Призрачни рими Ghostpoet е от онази самобитна порода музиканти, които искрено ненавиждат категоризацията, държат плочите си на The Sex Pistols точно до тези на ... - Добра година За втори път в последния месец се озоваваме в студио Диджитъл плюс, кацнало на последния етаж на красива кооперация в добрия стар ... новини - Aerosmith превземат София! Дойде време и за първата голяма музикална новина за предстоящата 2014! Великите Aerosmith пристигат тук на 17 май! - Пътят към храма Операта не започва с вдигането на завесата, нито свършва с нейното спускане. Особено пък онези постановки, които са приказно ...


text: Бате Бойко го е страх от нас Той се намеси и спря експроприаторите. Днес във Варна, утре и в други градове Дали Системата ни пуска "гювеч" или наистина го можем? Или е вярно, че неустрашимият ни министър-председател (каза, че "вече няма страх от нищо"), го е страх от викащи на улицата граждани. За втори път тази година, в разстояние на дни, граждански протест постига целта си. Предвиденото по общия устройствен план застрояване (ОУП) на Морската градина няма да се състои. Същият този ОУП, който се правеше три години. Варненските феодали бяха замислили строежите през март с въведените "специфични правила за застрояване". А първата победа беше, че промените в Закона за горите влизат в парламента без Оня параграф 8 (строеж на лифтове и ски съоръжения без промяна на предназначението на терените). Всъщност дали победата не е, че властта ни чу? "Цели 47 години съм живял извън България, но никъде не съм виждал подобно безобразие. Подобно потъпкване на граждански права не се е случвало дори по време на нацизма", заяви бившият ни посланик в Лондон Иван Станчов сутринта, преди да бъдат "съгласувани" с премиера Борисов "корекциите" на ОУП. Станчов, заедно с други протестиращи, поиска да влезе на сесията на Общинския съвет във Варна. Многото полиция пред общината беше особено строга по отношение на пропускателният режим. А бившият дипломат напусна залата с думите: "Докато има една шепа хора, които добре се разбират и контролират всичко, не виждам как може да се промени положението във Варна"... Знаете ли кой правеше Общия устройствен план? "Изготвянето на ОУП Варна е възложено на "ТПО Варна ЦППБО" ЕООД и НЦТР София. ЕООД-то е сто процента собственост на "Холдинг Варна". И какво излезе? От 2008-а кметът Кирил Йорданов заедно с тогавашния председател на Общинския съвет Борислав Гуцанов и съветниците правят опити да наложат въпросния ОУП. Напук на това, че срещу него се обявиха варненските архитекти, напук на жалбите на граждани в отдел "Общ устройствен план" на община Варна - и с помощта на мълчаливото съглашателство на Националния експертен съвет на Министерството на регионалното развитие и благоустройството (МРРБ), който миналата есен обсъди предварителния му вариант. Значи излиза, че в България само уличният натиск върши работа. Експертният, който не се вижда, не се чува и не се охранява от полиция, никого не плаши. Лошо. Значи още доста ще трябва да повикаме.


text: Как да забогатеем продавайки знанията си на DVD и CD дискове В тази статия ще стане дума за възможноста да печелим пари създавайки информационни продукти на DVD и CD носител и последващата им продажба в интернет. Пиша я изхождайки от наблюденията, които имам отностно воденето на такъв бизнес от други хора, които са постигнали много високи резултати в тази област. Предварително ще изпреваря песимистите, които вече ми пратиха имейли, да ми напомнят, че все пак живеем в България и всичко е различно. Знам това, знам къде живеем, защото съм българин! Но трябва ли човек, да бъде подвластен на такова стереотипно мислене,което не помага, а парализира... Мисля, че не. Нежелая да мисля като масата, не желая да бездействам като нея... В едно песимистите са прави – интернет бизнеса не е за всеки. Ако сте лентяй или ако не владеете специфични знания, на които можете да научите други хора, то вие нямате никакъв шанс в това начинание. Ако твърдо вярвате, че чрез интернет нищо не може да се спечели и че това е поприще само за измамници, то отново шанса ви да се развиете в тази област е нулев. Ако не се отнасятя към песимистично настроените хора и по-горе написаното не се отнася до Вас, тогава настъпи време да Ви разкажа кои са стъпките, през които трябва да преминете. Като цяло схемата се състои от 11 съпки: 1. Направете списък на тези знания, които владеете или които по ваше мнение могат да заинтересуват други хора. Този списък може да изглежда така: * Мога да науча хората как да правят сайт, защото имам такъв; * Увличам се по фитнеса и мога да помогна на хората да отслабнат или да качат мускулна маса; * Знам как да се харесам на всяко момиче/момче; * Знам как да си ремонтирам колата, жилището; * Знам всички тайни на лова и риболова; и т.н 2. Вие трябва да изберете от списъка най-горещата тема, която има най-висок потенциал. Това може да се направи лесно. Посетете някой форум, вижте коя от темите се дискутира най-много. След това разберете дали има вече създадени сайтове по нея, дали те предлагат информационни продукти. Ако избраната от Вас тема усилено се дискутира по форуми, има създадени тематични сайтове , но няма създадени качествени информационни товари, то това е знак, че може би сте попаднали на златна жилка. 3. Когато темата е избрана следващото нещо е да създадете сайт. Сайта ще Ви е необходим поради няколко причини: * той ще служи като основа за бъдещия Ви бизнес; * той ще събира на едно място целевата Ви аудитория; * на него ще бъде поставен електронния Ви бюлетин; Този етап най-добре да не го забавяте. Създайте сайт, попълнете го с интересни статии и преминете към следващата стъпка. 4. Направете електронен бюлетин по избраната тема. Бюлетина на този етап ( в западните страни) е най-доброто средство за популяризиране на собствен бранд, товар или услуга, затова тази стъпка също е много важна и не трябва да я подминавате. Измислете привличащо вниманието заглавие за Вашия бюлетин, след което можете да го регистрирате на smartresponder.ru . В България до този момент няма сайт, който да предлага такава услуга, затова се налага използването на чуждоезични. Целта Ви е да създадете списък от абонати, които представляват потенциални покупатели на вашите бъдещи информационни товари. Не случайно бащите на електронната комерсия са казали „В списъка се крият парите”. 5. Разберете какви са потребностите на Вашата аудитория. Ще дойте момент, в който ще бъдете буквално заливани от писма с въпроси. Те ще ви насочат от какво по специално се нуждае целевата Ви аудитория. Те могат да ви послужат като основа за създаването на бъдещи товари. 6. Направете план на Вашия информационен товар. Отговорете си на въпросите: Каква информация ще включите в него? На кои аспекти от моята област ще наблегна? Кога ще започна неговото създаване и кога ще го завърша? Ако е необходимо да допълните знанията си, сега е момента за това. При всички положения Вие ще трябва да имате малко технически познания например: как се записва видео от екрана на компютъра, как се правят обложки за дискове и т.н. 7. Започнете работа по съдържанието на вашия товар. Това ще бъде за Вас най-отговорната задача. Тук Вие ще изложите своите знания в най-подходящия формат, който ще разкрие в най-добра светлина Вашата тема. На днешна дата най-популярни са следните формати: видео записано на камера, аудио-уроци записани на микрофон, видео записано от екрана на компютър. Няма смисъл да се съсредоточавате върху грешките, които ще допускате по време на записа. Тях можете да ги редактирате в бъдеще. Сега за Вас главното е да извлечете всички знания по темата, които имате и да ги пренесете в компютъра. 8.Систематизирайте целия материал. Трябва да поработите над записа на знанията си. Това става, чрез набор от компютърни програми, например Camtasia Studio. Прегледайте всеки урок, редактирайте допуснатите грешки. След това можете да създадете главното меню на вашия диск. То ще се показва на екрана, когато го поставите в дисковода на компютъра. 9. Направете обложка на бъдещия Ви диск. На пръв поглед това може да Ви се стори много сложно, но в действителност всеки може да се научи. Цялата графика се създава в програмата Adobe Photoshop, а с помощта на специален принтер може да се нанесе върху самия диск. 10. Направете минисайт, чрез който да продавате вашия диск. На минисайта Вие описвате всички ползи, които получава клиента от покупката на предлагания диск. Допълнително към минисайта се поставя форма за поръчка и евентуално партнъорска програма. 11. Продавайте Вашият диск, чрез вашият сайт, вашият бюлетин и чрез сайтовете на Вашите партнъори. Ако всичко сте направили правилно, то резултатът няма да закъснее. И няколко стотин, даже хиляди лева допълнителен месечен доход ще престанат да бъдат само мечта. Да, тази схема изисква работа, да, тя изисква неголеми капиталовложения, но резултатите, които ще получите, си заслужават. Можете да повтаряте схемата колкото си искате! За няколко години Вие ще имате потенциалната възможност да създадете и пуснете на пазара 5, 10 диска... Надявам се тази статия Ви отвори очите за този бизнес, сега вие имате над какво да помислите.... Действайте, всичко е във Вашите ръце! Харесва ли Ви статията? Оптимист ли сте? Ако Да, подарете я на други хора, като натиснете стрелката на бутона нагоре ! Благодаря ви!


text: Една от причините за успеха на Acer на ИТ пазара, освен достъпните цени, е стремежът на компанията винаги да е сред първите, предложили нови технологии на потребителите или пуснали в продажба нов тип продукти. При таблетите с Android 3.0 привилегията първа да предложи такова устройство имаше Motorola - то първо достигна до пазара (поне в Щатите), но и Acer не закъсня да се включи. Компанията анонсира два таблета с Android 3.0 от серията Iconia Tab - с 10" и 7" екран, но вторият ще има пазарна премиера по-късно през годината. Причината за забавянето според слуховете се дължи на някои проблеми на Android 3.0 с екрани с по-ниска резолюция от 1280 х 800 пиксела, която е стандартна за първото поколение таблети с платформата. От края на април моделът Iconia Tab A500 е и в българските магазини и на практика успя да изпревари всички останали - продажбите на Motorola Xoom и Samsung Galaxy Tab 10.1v започнаха по-късно. Изпревари ги и по отношение на цената - преди време писахме как цените на таблетите с Android 3.0 са възпиращо високи и компаниите ще трябва да помислят за тях, тъй като само с хардуерни характеристики няма да успеят да повторят успеха на iPad. Acer, изглежда, също мисли в тази посока и Iconia Tab A500 приятно изненадва с цена - устройството се продава за по-малко от 900 лв., докато споменатите конкуренти струват над 1000 лв. Една от причините за по-ниската цена е и липсата на 3G модем (такъв модел се очаква по-късно), но за много потребители и Wi-Fi възможностите са достатъчни. Достъпната цена е и следствие от стремежа на Acer да се наложи бързо в сегмента на таблетите, както преди години направи и при нетбуците. И все пак с Iconia Tab A500 компанията успява да избяга от имиджа си на производител на евтини продукти и да предложи устройство, което може да се конкурира успешно с предложенията на компании като Motorola и Samsung. Таблетът е със стандартните технически характеристики за останалите модели с Android 3.0 Honeycomb - двуядрен процесор NVIDIA Tegra 2, две камери, 10,1" капацитивен дисплей с резолюция 1280 x 800 пиксела, слот за допълнителна памет и голям обем вградена - в случая 32GB. Видео галерия Апарат и управление Acer Iconia Tab A500 има отличителна форма и трудно може да се каже, че прилича на iPad например. Задният панел е леко извит, което е удобно както при държане в хоризонтално, така и във вертикално положение. Сравнихме го и с Motorola Xoom и макар че с размери 13,30 х 177 х 260 мм и тегло от 750 грама е малко по-голям и по-тежък от него, A500 на практика е по-удобен за използване. По-големите размери на корпуса са следствие от по-широката рамка около дисплея, която улеснява значително държането в ръка, без да се докосва екранът. Разликата в теглото не се долавя и таблетът на Acer дори се усеща по-лек от този на Motorola - вероятно заради по-големите размери на корпуса. Изработката е на много високо ниво, а за цялостното възприятие допринася и алуминиевият заден панел, който преминава и отпред. Сребристият метал оставя впечатлението за премиум продукт. Какво има върху корпуса? Върху дясната страна са разположени microUSB и стандартен USB порт, както и вход за зареждане. Стандартният USB порт позволява включването на стандартна компютърна клавиатура или USB и със сигурност ще бъде още по-полезен, когато дойде ъпдейтът до Android 3.1, в който има стандартна поддръжка за външни аксесоари. Долната страна включва специален конектор, който е за връзка с докинг станция (продава се отделно) или други аксесоари, а отляво са поставени miniHDMI изход, порт за слушалки и бутон за включване, който служи и за отключване на екрана. Позицията му е много удобна за разлика от разположението на бутона в Xoom - върху задната страна на таблета. Бутонът на Iconia Tab A500 свети при зареждане и когато известява за различни събития. Върху горната страна на таблета под пластмасов капак е скрит слотът за microSD карта, а до него ще се намира и отворът за SIM карта, когато бъде предложен модел с 3G възможности. За разлика от Motorola Xoom, слотът за допълнителна памет работи и осигурява удобен начин за добавяне на още памет - до 32GB. Вградената памет е 32GB. До него се намират бутони за управление на звука и слайдер, с който можете да заключите ориентацията на интерфейса в една позиция. Допълнение, което иначе е под формата на опция в менюто. Задната страна на таблета помества стереоговорители, скрити под метални мрежи, и камера с LED светкавица. Камера има и отпред, но е разположена в левия горен ъгъл в хоризонтална ориентация, а това (не е центрирана) води до някои неудобства при провеждане на видеоразговори. Разбира се, в центъра на вниманието попада екранът на A500 и има защо. В Acer са се постарали да използват качествен панел, който е изненадващо ярък, има много добро цветопредаване и големи хоризонтални и вертикални ъгли на видимост, което мнозина сигурно не очакват предвид цената на таблета. Пригответе се обаче да го чистите често от отпечатъци на пръсти - компанията се е погрижила и е добавила в комплекта необходимата за това кърпичка. Чувствителността на екрана е много добра и в това отношение няма проблеми. Ако погледнем към задната страна на таблета, стереоговорителите осигуряват много приличен и силен звук, за което има принос и технологията на Dolby, която използват. В настройките на таблета има възможност за активирането и деактивирането й, както и за промяна на различни от настройките на звука (баси, високи и избор на еквалайзер). Трябва да споменем, че разположението на говорителите е такова, че лесно могат да бъдат закрити с ръце. Дисплей и интерфейс Iconia Tab А500 идва с Android 3.0, към който от Acer са добавили и свои допълнения под формата на допълнителни приложения, но за тях след малко. Версия 3.1 на платформата е голяма крачка напред и за кратко успяхме да я изпробваме върху Motorola Xoom и да я сравним с 3.0 в A500. Скоростта на работа е подобрена значително, а опцията за преоразмеряване на уиджетите е повече от полезна. С тази версия идва и по-добра съвместимост с USB устройства и аксесоари, така че USB портът на A500 ще се окаже доста полезен. За щастие Acer не са променили интерфейса, а само са включили няколко свои приложения, които в интерес на истината не са чак толкова уникални, но вършат работа. Photo Browser 3D осигурява интересен начин за разглеждане на галерията със снимки, като позволява използването на акселерометъра за разлистване на страниците. По отношение на Honeycomb, Google е положил големи усилия, за да направи версия на Android за таблети и до голяма степен се е справил с това. Както вече може би сте видели в различните демонстрационни клипове онлайн, основните бутони за управление на Android 3.х се намират в долния ляв ъгъл. Единият служи за връщане назад, вторият води до основния екран, а третият извежда списък със скоро използваните приложения или тези, които са още във фонов режим за бързо превключване към тях. В долния десен ъгъл пък се намира панел за бърз достъп до основните функции на таблета - активиране на Wi-Fi, регулиране на яркостта на екрана, включване на нотификациите, преминаване в режим "полет" и т.н. SocialJogger ще подреди ъпдейтите от Facebook и Twitter в интересен интерфейс за достъп, но възможностите на приложението са базови - можете да обновите статуса си в двете социални мрежи, но не и да изпратите снимка например. LumiRead е приложение за четене на електронни книги, което позволява изтеглянето на заглавия от няколко онлайн книжарници, като освен достъп до безплатни, е възможно и закупуването на платени. Разбира се, не очаквайте да намерите български книги, но пък приложението е достатъчно функционално, а ако не ви допадне, в Android Market има други, които работят повече от добре (Kindle, FBReader, Aldiko и т.н.). Clear.Fi е DNLA клиент и сървър за безжичен достъп и споделяне на мултимедийно съдържание и може да се използва и като плеър за файловете в таблета. Освен това Acer е направила и няколко папки, които позволяват сортирането на приложенията по няколко критерия - ел. книги, игри, мултимедия и социални мрежи. A500 се справя с лекота с всички ежедневни задачи, интерфейсът работи достатъчно плавно, а с идването на Android 3.1 ще стане още по-бърз. Honeycomb осигурява 5 страници на основния екран за поставяне на уиджети и бързи връзки към любими приложения или настройки - съответното меню се показва с продължително натискане на дисплея или от специалния бутон в горния десен ъгъл. Преходът между отделните страници е анимиран с приятен 3D ефект, а приложенията се отварят почти веднага. Камера Няколко думи и за камерите. Позицията на предната (2МР) не е избрана много удачно, тъй като при видеоразговор през Google Talk се налага постоянно да променяте ориентацията на устройството, за да бъде изображението центрирано. Основната (5МР) има автофокус и LED светкавица, но може лесно да бъде закрита с пръст, ако не внимавате при снимане. Не очаквайте обаче кой знае какво качество на снимките, но това може да се каже и за видеото - дори и с резолюция 720р. От друга страна, използването на 10,1" таблет като фотоапарат съвсем не е нещо, което бихме препоръчали, особено ако не искате да изглеждате странно за околните. Иначе интерфейсът на камерите е стандартният за Android 3.0 и като цяло е удобен за употреба, като улеснява достъпа до основните функции. Основният проблем на Android 3.х засега е липсата на приложения. Заглавията, които са оптимизирани за таблети, са няколко десетки, докато за iPad има хиляди и това трябва да се промени, за да може платформата да спечели повече фенове. Таблетът може да работи и със софтуер за телефонната версия на Android, но преживяването е различно, тъй като тези приложения не могат да се възползват пълноценно от по-голямата резолюция. За щастие Google са поработили върху стандартните приложения и те могат добре да покажат потенциала на Honeycomb. Сред тях са клиент за работа с електронна поща и друг за Gmail, които използват добре екранното пространство и са много функционални, музикален плеър с атрактивен вид и дори 3D изглед, нова версия на Google Maps, Google Calendar и Gtalk, който поддържа провеждането на видеоразговори, както и специално приложение за работа с YouTube, което впечатлява с панорамен 3D изглед. Галерията за снимки и видео е подобна на тази, която познаваме от Android 2.x, а на промяна е бил подложен и Android Market. Благодарение на NVIDIA Tegra 2, Xoom може да възпроизвежда видео с резолюция до 1080р, но то трябва да е в определени формати - например MP4. Таблетът не може да извежда през HDMI интерфейса видео с резолюция по-висока от 720р, но с очаквания ъпдейт това ще се промени. Все пак като цяло Android има някои проблеми с Tegra и не може да се възползва от пълните възможности на чипа, например при възпроизвеждането на видео, но с идването на Android 3.1 част от тях ще бъдат отстранени. По отношение на игрите положението е различно и е достатъчно да поиграете на заглавия като Samurai 2: Vengeance, Galaxy on Fire 2, Riptide GР, Pinball HD или Need for Speed Shift, за да се уверите, че таблетите вече предлагат графика с качество на игрова конзола. Ако свържете устройството с телевизор през HDMI изхода, забавленията стават още по-завладяващи. Иначе щедрият обем RAM памет (1GB) помага и за безпроблемната работа на браузъра, дори и с много отворени страници и включен Flash плъгин. Батерия и мрежа Батерията на таблета се представя отлично, като осигурява около 7 часа за възпроизвеждане на видео, но при сърфиране в интернет и извършване на обикновени действия като работа с електронна поща и социални мрежи може да достигне и до 10 часа. Ако използвате таблета в по-кратки сесии, а в останалото време се намира в стендбай режим, може да изкара и седмица с едно зареждане на батерията. Обзор Всичко казано лесно може да постави Acer Iconia Tab A500 на предни места в селекцията, ако си търсите таблет с Android 3.0. Устройството е изработено много добре и предлага същата основна функционалност като на останалите конкуренти, но на по-ниска цена. Не получавате 3G възможности, но пък останалите добавки (отличен дисплей, USB порт, технология на Dolby, HDMI изход, работещ microSD слот) плюс по-изгодната цена могат да компенсират това, ако, разбира се, не очаквате чудеса от вградените камери. Теглото и дебелината на корпуса на устройството могат да се окажат проблем, особено в сравнение с iPad 2, а генерален проблем на Android 3.0 все още е ограниченият брой приложения, които могат да се възползват от по-голямата екранна площ. One Click Media Group e eдна от най-младите и бързоразвиващи се уеб медийни групи на българския пазар. Тя е собственост на M3 Communications Group, Inc. и е част от дългогодишния опит в уеб бизнеса на екипа на най-голямата PR компания в страната. Основана през 2008 година в София, OCMG обединява в портфолиото си сайтове с широк обхват от теми, които предизвикват траен интерес и привличат многобройна аудитория. » Уебсайт


text: ПРОИЗВОДСТВО НА АВТОМАТИЗИРАНИ СИСТЕМИ ЗА ПАРКИРАНЕ НА АВТОМОБИЛИ АВТОМОБИЛНИ И ТОВАРНИ ПОДЕМНИЦИ, ВИШКИ И КРАНОВЕ Българските подвижни работни площадки произведени от "ВИОН" АД, отговарят на БДС - EN 280 и гарантират изцяло специалните технически изисквания, мерките за безопасност и размерите на подвижните работни площадки, които се повдигат Благодарение на богатия инжинерен и технологичен опит ПРП се характерезират: Паспорт, който включва: · Чертеж „общ вид”: Подвижна работна площадка · Ръководство за машиниста на Подвижна работна площадка · Ръководство за ремонт и поддръжка. · Диаграма на товарната характеристика · Декларация за съответствие на производителя. · Акт за резултатите от измерване съпротивленията на изолацията на електрическата инсталация и проверка на защитата. · Акт за съответствие на монтажните работи и заваръчните съединения с изискванията на документацията. · Акт за изпитване като транспортно средство от ТЕХНОТЕСТ АД · Електрическа схема. · Хидравлична схема. · Чертеж „Технически данни”. · Гаранционна карта. · Гаранционни условия · Гражданска отговорност за една година · Временен номер от КАТ за един месец Изтеглете брошурата на модел: ВИОН 1.15.250


text: Уред за сребърна вода "CSG-1" Уредът за сребърна вода "CSG-1" е предназначен за получаване на воден разтвор на йони на среброто в битови условия. Йоните на среброто се отделят във водата при преминаването на постоянен електрически ток между двата електрода на устройството. Дейността на уреда за сребърна вода се управлява от микрокомпютър, който в зависимост от параметрите на водата измерва тока през електродите и определя времето на работа на устройството. Използването на микрокомпютър осигурява високата надеждност и точната работа на уреда. Последното обстоятелство има голямо значение, тъй като уредът е предназначен за приготвяне на „сребърна” питейна вода и превишаването на концентрацията на сребро в нея е крайно нежелателно. По този начин, микрокомпютърът осигурява безопасността на продукта, който е получен в резултат на йонизация. Това е много съществено преимущество на уреда за сребърна вода „CSG-1” спрямо други аналогични устройства. Уредът за сребърна вода "CSG-1" е предназначен само за битова употреба. Концентрация на „сребърната” вода Уредът за сребърна вода "CSG-1" позволява приготвянето на „сребърна” вода с различна концентрация: Внимание! Затова за получаване на превъзходна „сребърна” питейна вода ние препоръчваме да се използва бутилирана питейна вода с ниско съдържание на минерали – такава вода е изворна вода „Девин” с розов етикет. На етекета на бутилираната вода пише минералното съдържание - трябва да се избира с по-малко съдържание, и проводимостта на водата – също трябва да се избират води с ниска проводимост. Също така може да се използва и дестилирана вода, която е с много ниско минерално съдържание и ниска проводимост. Може да се използва и вода от планински извори, от кладенци, чешмяна вода, стига да е годна за пиене. Конструкция на уред за сребърна вода „CSG-1” В горната част на корпуса е разположен бутонът за стартиране на процеса и светодиоден индикатор. В долната част на корпуса се намира специален държател към който се закрепват електродите на уреда. Двата електрода са изработени от чисто сребро (99,99% чистота - Виж сертификат). Електродите са с дължина 10 см. и дебелина 1,5 мм. При включването на уреда на електродите се подава напрежение, и, ако те са потопени във вода, протича електрически ток. Под въздействието на този ток анодът (електродът, на който е подадено положително напрежение) започва да отделя във водата сребърни йони. Количеството на отделяното във водата сребро е правопропорционално на величината на тока през електродите и времето на електролиза (закон на Фарадей). Величината на тока и времето на работа на устройството се контролират от микрокомпютъра, който е разположен в корпуса на уреда за сребъна вода. За захранване на уреда се използва батерия 9 волта.Това осигурява безопасно и мобилно използване на уреда за сребърна вода. Работа с уред за сребърна вода "CSG-1" Натиска се бутонът СТАРТ, индикира се кратък звуков и светлинен сигнал. Процесът на получаване на сребърна вода започва. По време на работа светлинния индикатора свети пулсиращо, като показва скороста на отделяне на сребърни йони – колкото водата е по-слабо минерализирана толкова по-голямо е времето между светлинните импулси. Продължителноста на процеса може да бъде от 1 мин. до 15 мин. в зависимост от минерализацията на водата. При средно минерализирана вода процесът протича за около минута, докато при слабо минерализирана вода, каквато е дестилираната процесът може да трае 15 минути. Процесът автоматично се преустановява при отделяне на 0,15 мг сребърни йони. Завършването на процесът се индицира с продължителен прекъснат звуков и светлинен сигнал. Подготовка за работа Поставяне на батерия – отваря се капака на уреда, поставя се батерията и се закопчава с клипса. Почистване на електродите – изважда се куплунга с електродите от долната част на корпуса, отвиват се винтчетата които задържат електродите, почистват се със навлажнена с вода памучна кърпа. Мястото на електродите се разменя на всеки 100-200 цикъла за да може да се износват равномерно. Подготовка на съда с вода Изпозва се пласмасова бутилка с изворна или минерална вода. Тъй като количеството отделени сребърни йони за един цикъл на уреда е 0,15 мг., концентрацията на сребърни йони, зависи от количеството вода, което ще се използва, и е следната: За получаване на концентрирани разствори се използва стъклена чаша или буркан: Внимание: да не се използват метални съдове за получаване на сребърна вода. Начин на работа: Особени ситуации Дейността на уреда за сребърна вода може да се преустанови преждевременно, чрез пълното изваждане на електродите от водата и изчакване на 30 секунди. Уредът се изключва автоматично, като сигнализира с продължителен непрекъснат звуков и светлинен сигнал. В този случай полученият разтвор няма да достигна определената концентрация! Време за обработка на водата Времето за обработка на водата се установява автоматично и зависи от минерализацията на водата, нейната температура и от дълбочината на потапяне на електродите. При приготвянето на "сребърна" вода се образува тъмен налеп по единия сребърен електрод - анода. Във връзка с това се препоръчва веднага след приготвяне на "сребърната" вода да се почистят електродите с влажна памучна кърпа. Съхранение на "сребърна" вода: "Tyndall" ефект - колоидните частици на среброто могат да се видят при пускане на лазерен лъч в сребърната вода Както е известно, среброто придава нови свойства на водата и позволява съхраняването на такава вода за дълго време. Именно затова от древни времена моряците са използвали сребърни съдове за съхраняване на запаси питейна вода при морските пътешествия. Днес морските кораби, самолетите и космическите станции са снабдени със специализирани сребърни йонизатори, които предпазват водата от развитие на микроорганизми и се грижат за здравето на екипажа. Ако тръгвате на пътешествие вземете със себе си уреда за сребърна вода и ще можете винаги да имате сръбърна вода. Ако използвате вода от извор или кладенец, направете вода с концентрация 0,05 мг/л. сребърни йони, и я оставете няколко часа за да може да се унищожат напълно микроорганизмите. Технически характеристики: Доставка Доставката се извършва по куриер, с наложен платеж, на посочен от вас адрес. Контакти E-mail: email@example.com Телефон за консултации: 0879 / 406 110


text: В миналото в Лисабон е имало група манастири и дворци – Мадрагоа е бил част от тях, в която основно работниците са живеели. Днес Мадрагоа е квартал, намиращ се до устието на река Тежу, известен като квартал, където живеят хора от различни раси и култури. Точно затова филмовият фестивал, провеждан там, показва от цял свят различни филми и отлично се приема от Португалската общественост. Мадрагоа е известен освен с филмовия фестивал, и с историческите си забележителности. Архитектурата му е уникална – според една легенда, чайките са сътворили квартала, пренасяйки на това място хиляди песъчинки. Преди голямото заметресение през 18 век в този регион, “Moçambo” се е наричал кварталът – Колиба и предимно от хора с африкански произход е бил населен. По-късно в риболовен център на района се превръща Мадрагоа. Основен поминък на хората рибарството е десетки години в региона. Къщата на Маркиза Абрентес, дворецът на херцозите Авейру, много параклиси, са сред историческите забележителностите на Мадрагоа, там е и френското посолството. Въпреки че на 15 мин от центъра на Лисабон се намира кварталът сега и има много търговски центрове в близост и развлекателни булеварди, все още Мадрагоа успява много от своите автентични характеристики да запази, изключително тесни улички включително и по протежение на пътя много малки къщи. На аромата на португалското кафе могат да се насладят посетителите тук, в компанията на птички в кафези и приветливи хора. С този Лисабонски квартал са свързани много португалски филми. Първият излиза на големия екран е през 1952 г. – филмът на Perdigão Queiroga “Madragoa”. А най-новият филм е “To The Wolf на Madragoa”, с който режисьорът Pedro Bastos през 2012 г. участва в Ротердам в Международния филмовия фестивал. Над 10 г. се провежда фестивалът в Мадрагоа, който от цял свят филми представя и за 2 седмици в началото на септември се провежда, показвайки около 60 филма. Има богата културна програма, успоредно с Фестивала, включваща театрални представления, концерти, други дейности. Фестивалът има четири големи награди – за най-добър филм, за най-добър режисьор, актьор и актриса.


text: Независимо дали сте турист или пътувате по бизнес, Hotel 61 Medan е перфектен избор за настаняване в Медан. Оттук гостите имат лесен достъп до всичко, което този оживен град може да предложи. Понеже главните забележителности на града като Британско Консулство, Холандско Консултво, Болница Херна са близо до хотела, неговите посетители ще харесат разположението му. Възползвайте се от богатството на ненадминатите услуги и удобства в Медан. Подбор на съоръжения от най-висока класа като бизнес център, портиер, пералня, асансьор, семейна стая, са на разположение за Вас в хотела. Влизайки в една от 41 уютни стаи, ще забравите за ежедневния стрес с помощта на удобства и съоръжения като безжичен интернет достъп (платен), микровълнова фурна, стаи за непушачи, безплатна минерална вода, безжичен интернет достъп (безплатен). Освен това в хотела можете да се възползвате от множество предложения за приятно прекарване на свободното време. Каквито и да са поводите за Вашето пътуване,Hotel 61 Medan е най-доброто място за престой, което можете да изберете в Медан.


text: Построен през 2004, Triple B Resort е важно допълнение към Себу и разумен избор за пътуващи. Само на 3.0 km от градския център- това стратегическото местоположение на хотела гарантира на гостите си бърз и лесен начин за достигане до интересуващите ги точки на града. С удобното си местоположение хотелът предлага лесен достъп до всички градски забележителности, които задължително трябва да се видят. Възползвайте се от богатството на ненадминатите услуги и удобства в Себу. Подбор на съоръжения от най-висока класа като бар, пералня, велосипеди под наем, трансфер до хотел/летище, конферентна/банкетна зала, са на разположение за Вас в хотела. Влизайки в една от 14 уютни стаи, ще забравите за ежедневния стрес с помощта на удобства и съоръжения като телевизор, достъп до интернет (безжичен), душ, всекидневник, филми в хотела. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Triple B Resort е идеално място, в което можете да се насладите на престоя си в Себу.


text: На тази страница може да прочетете съобщенията за установени от потребителите недостатъци в работата на програмата "Компютърна Библия - версия 5". Ако сте забелязали недостатък на програмата, който още не е описан тук, и искате Вие да го опишете трябва да имате регистрация във sourceforge.net и да сте влезли в профила си. Тогава вляво ще видите бутон Create Ticket, който трябва да щракнете и да въведете данните за своето описание. No open tickets found.


text: Можете да направите уай по най-различен начин – всичко зависи от вашето социално положение, пол и възраст. Общо взето, колкото по-високо – чак на нивото на лицето – са вдигнати ръцете и колкото по-низко е сведена главата, толкова повече уважение се демонстрира чрез уай. Жестът уай започват да използват още в древността; тогава по този начин хората показват, че не носят оръжие. Според други, това е чисто будистки жест: след края на определени молитви молещият се трябва да съедини дланите си и три пъти да докосне с тях земята. Например: - прието е младежите и девойките първи поздравяват по-възрастните хора. Вдигате ръцете си, съединявате ги и навеждате главата си така ръцете ви да бъдат на нивото на носа ви. - когато младите хора влизат в помещение, където има няколко възрастни, те трябва да поздравят с уай всеки възрастен човек по-отделно. - възрастните хора също използват уай за поздрав, за да върнат знака на уважение. - като правило с жеста уай тайландците се поздравяват винаги и навсякъде, но сред близките приятели това съвсем не е задължително. - на работно място прието е младите с жеста уай да приветстват по-възрастните. Това е знак на уважение. Тук нещата по-скоро зависят от мястото ви в йерархията, а не от възрастта ви: по-възрастни хора, заемащи по-низка длъжност, първи поздравяват с уай по-високопоставени млади хора. С помощта на уай тайландците показват своето уважение, а също така съжаление, благодарност или искат прошка. Когато един младеж или девойка направят грешка или обидят някой по-възрастен, те бързо вдигат ръцете си и правят жеста уай. Това е общовалидно правило и за семейните взаимоотношения. Ако срещне монах, мирянинът винаги го приветства с уай. Монахът като правило му казва нещо, за да отвърне на поздрава, но никога не прави уай. Помежду си обаче по-младите монаси правят уай пред по-възрастните. Ако не знаете как да реагирате – просто кимнете и се усмихнете!